M 42: Saif u Riġel Għal daharna bil-kwiekeb jinxtegħlu madwarna nġbarna nonogħsu fis-setaħ fuq mitraħ tax-xkejjer nisimgħu l-istejjer tan-nassab iħuf fil-bur għonqna rmazzat għajnejna fissi fuq erba' ponot ta' labar missieri jilmaħ u b'sebgħu jwissi kull kostellazzjoni xenqa ħamra tqarraq fit-triq tal-kalzrata tistenna l-ħelsien l-iskorpjun jindiehes mas-serp jonsob f'għarqubu l-kaċċatur bil-ħatar iħuf fil-foresta minfuda mir-raġġi tal-qamar ifittxu b'urġenza t-tarka tax-xebba tal-ġmiel u l-beżqa ġ'għajnejh tax-xebba maħsuda bi ngħas fost il-ġilju tagħmih migdum f'għarqubu l-gwerrier saż-żerniq riġlejh qed jitqalu bis-semm sajf sħiħ jistenna tiela' skorpjun ma' riġel il-ħamra kewkba tħabbar il-weġgħa tax-xebba tal-ġmiel